
РЕШЕНИЕ

№ 3 / 27.01.2011 г.

ПРОТОКОЛ № 1 / 27.01.2011 г.


ОТНОСНО: Одобряване план–сметка за приходите и разходите за осигуряване съдове за битови отпадъци, събиране и транспортиране на ТБО, поддържане на депа, почистване на улични платна, площади, алеи и други предназначени за обществено ползване в община Елена и определяне размера на таксата за битови отпадъци за 2011 година.


С Решение № 103 от протокол № 18/23.12.2009 г. във връзка с чл.66, ал.1 от ЗМДТ, чл.14, ал.1; чл.15, ал.2 и чл.16, ал.1 и ал.2 от Наредбата за определянето и администрирането на местните такси и цени на услуги, Общински съвет Елена одобри план-сметка за необходимите приходи и разходи за сметосъбиране, сметоизвозване, депониране на битови отпадъци и поддържане чистотата на териториите за обществено ползване, промилите /размерите/ за граждани, предприятия, фирми и юридически лица за 2010 г., както и размера на таксата за битови отпадъци в левове на кубичен метър битов отпадък. 
С така определените промили, приходите по параграф 27-07 Такса за битови отпадъци към 31.12.2010 г. при план 287893 лв. постъпиха в размер на 304306 лв. или изпълнението е 105,70 на сто. Извършените разходи за сметосъбиране и сметоизвозване, поддържане на депото за битови отпадъци, поддържането на териториите за обществено ползване и за закупуване на съдове за битови отпадъци са 243 723 лв. към 31.12.2010г.
Съгласно чл.66, ал.1 от ЗМДТ, чл.15, ал.2 от Наредбата за определянето и администрирането на местните такси и цени на услуги на територията на община Елена /глава втора, раздел първи/ и на основание чл.21, ал.1, т.7 от ЗМСМА, Общински съвет гр.Елена следва да определи годишния размер на таксата за битови отпадъци в общината за 2011 година.
Съгласно чл.16, ал.2 от Наредбата, размерът на таксата за битови отпадъци за предприятията се определя в левове според количеството на битовите отпадъци, когато е подадена декларация до кмета на Община Елена в срок до 30 ноември.
Когато предприятията не са подали декларация в срок или не са декларирали действителния брой и вид на ползваните съдове за битови отпадъци, основа за определяне на таксата за битови отпадъци е данъчната оценка на имота по чл.21 от ЗМДТ, която е по-високата между отчетната му стойност и данъчната оценка съгласно приложение № 2 от същия закон.
Съгласно Заповед № РД.02.05-434/28.10.2010г. на кмета на общината, за извършване на дейностите по сметосъбирането и сметоизвозването, поддържането на депото за ТБО и поддържането на чистотата на териториите за обществено ползване и честотата на извършване на посочените услуги, ще са необходими 345124.28 лв., които включват: 
1. Разходи за осигуряване на съдове за съхраняване на битови отпадъци 22413 лв.;
1. Разходи за събиране на битови отпадъци и транспортиране до депата в размер на 127061 лв.;
1. Разходи за проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл.71а и 71е от Закона за управление на отпадъците в размер на 76043 лв.;
1. Отпечатване уведомителни писма в размер на 5500 лв.
1. Разходи за почистване на уличните платна, парковете и другите територии от населените места за обществено ползване в размер на 114107 лв.
В това число: Фирма изпълнител “Титан Клинър” ООД в размер на 86107 лв.
Община Елена в размер на 28000 лв., които ще се използват за:
- Разходи за миене на улици в размер на 10000 лв.
- Разходи по НП „ОСПОЗ” в размер на 18000 лв.
На “Титан Клинър” ООД гр.Кърджали за 2011 г.ще са необходими 205735 лв. 
За разходи, извършени от Община Елена, ще са необходими 139389 лв./описани в план-сметката/.
Съгласно чл.14, ал.1 от Наредбата, размерът на таксата се определя за всяка услуга по отделно. Във връзка с промяната на основата за определяне на таксата за битови отпадъци на предприятията за 2011г. предлагам размерът на промилите да бъде намален спрямо определения за 2010г. За 2011 г. предлагаме размерът (промилът) за такса битови отпадъци за населението и предприятията да се разпредели както следва: (ВИЖ ПРИЛОЖЕНИЕ №2).
За реализиране на планираните дейности и разходи през 2011 г., по приходната част на план-сметката е необходимо да постъпят средства в размер на 345124 лв. (Приложение №1 и Приложение №3).
Във връзка с гореизложеното, на основание чл.21, ал.1, т.7 от ЗМСМА, във връзка с чл.66, ал.1 от ЗМДТ, чл.14, ал.1; чл.15, ал.2 и чл.16, ал.1 и ал.2 от Наредбата за определянето и администрирането на местните такси и цени на услуги на територията на община Елена ОБЩИНСКИ СЪВЕТ – ЕЛЕНА

РЕШИ:

1.На основание чл.66, ал.1 от ЗМДТ, чл.15, ал.2 от Наредбата за определянето и администрирането на местните такси и цени на услуги на територията на Община Елена Общински съвет одобрява план–сметка за необходимите приходи и разходи за сметосъбиране и сметоизвозване, депониране на битови отпадъци и почистване на териториите за обществено ползване през 2011 г. съгласно Приложение №1.
2.На основание чл.16, ал.1 и ал.2, т.2 и т.4 от Наредбата, Общински съвет определя промила /размера/ на таксата за битови отпадъци за 2011 г. по населени места от Общината съгласно Приложение №2.
3.На основание чл.16, ал.2, т.1 от Наредбата Общински съвет определя размер на таксата за битови отпадъци в левове на кубичен метър битов отпадък за 2011 г. 39,09 лв./м3, в което са включени разходите по осигуряване на съдове за битови отпадъци; събиране на битови отпадъци и транспортирането им до депата; проучване, проектиране, изграждане, поддържане, експлоатация, закриване и мониторинг на депата за битови отпадъци и обезвреждането им, включително отчисленията по чл.71а и чл.71е от Закона за управление на отпадъците .

